

**Қазақстан Республикасы халқы тұрмысының әлеуметтiк жағдайларын жақсарту жөнiндегi шаралар туралы**

***Күшін жойған***

Қазақстан Республикасы Президентiнiң Жарлығы 1995 жылғы 19 желтоқсандағы N 2692. Күші жойылды - ҚР Президентінің 2006.01.09. N 1696 жарлығымен.

      Елiмiздiң халқын мемлекеттiк әлеуметтiк кепiлдiктермен қамтамасыз ету мақсатында қаулы етемiн:

      1. Мемлекеттiк бюджет есебiнен ұсталатын ұйымдардың қызметкерлерiнiң орташа жылдық есеппен нақты жалақысын 1996 жылдың iшiнде арттыру жүзеге асырылады.

      2. Орташа жылдық есеппен алынған зейнетақылар мен жәрдемақылар мынадай мөлшерде арттырылсын:

      зейнетақылар - кемiнде 1,7 есе;

      жұмыссыздық жөнiндегi жәрдемақылар - кемiнде 1,5 есе;

      басқа да жәрдемақылар - кемiнде 1,6 есе.

      3. Қазақстан Республикасының Үкiметi, облыстардың, қалалар мен аудандардың әкiмдерi:

      1996 жылға арналған республикалық және жергiлiктi бюджеттерде осы мақсатқа қажеттi қаржы бөлудi көздейтiн болсын;

      халықтың әл-ауқаты мен жiктерiне нақты бағыттарға әлеуметтiк көмектiң тиiмдiлiгiн арттырсын.

      4. Қазақстан Республикасының Үкiметi:

      1996 жылдың 1 қаңтарына дейiн:

      халқының орташа жылдық мөлшерiн кезең-кезеңiмен екi есе арттыру принципi басшылыққа алынып, Бiрыңғай тариф жүйесiне сәйкес мемлекеттiк бюджет есебiнен ұсталатын ұйымдардың қызметкерлерiнiң еңбегiне ақы төлеу жүйесiн әзiрлеп, бекiтсiн;

      мемлекеттiк бюджет есебiнен ұсталатын ұйымдардың құрылымын оңтайлы ету, штаттарын ретке келтiру, үнем тәртiбiн қайталау, оларды ұстау және қызметiнiң нормалары мен шарттарын жетiлдiру жүргiзiлсiн;

      1966 жылдың 1 ақпанына дейiн:

      зейнетақылардың мөлшерiн арттыру мақсатында мемлекеттiк зейнетақымен қамтамасыз етудi реформалау жөнiнде ұсыныстар енгiзсiн.

*Қазақстан Республикасының*

*Президентi*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК